14. ΝΟΜΟΘΕΤ. ΔΙΑΤΑΓΜΑ υπ’ αριθ. 317 της 16/23 Οκτ. 1969 (ΦΕΚ Α΄ 211) Περί απλουστεύσεως της διαδικασίας βεβαιώσεως και εισπράξεως των κατά την μεταβίβασιν ακινήτων επιβαλλομένων υπέρ του Δημοσίου και τρίτων φόρων. Άρθρον μόνον.-1.Οι βάσει των ισχυουσών διατάξεων επιβαλλόμενοι υπέρ του Δημοσίου, των Δήμων και Κοινοτήτων και της Πυροσβεστικής Υπηρεσίας φόροι, κατά την εξ επαχθούς αιτίας μεταβίβασιν ακινήτων ή πλοίων, θεωρούνται εφεξής ως έσοδον του Δημοσίου και βεβαιούνται δι’ ενός ποσού. 2.Εκ των κατά τα ανωτέρω εισπραττομένων εσόδων αποδίδονται εις τους κατωτέρω δικαιούχους τα έναντι εκάστου αναγραφόμενα ποσοστά: «α)Στο Ταμείο Νομικών 10%». Το εδάφ. α΄ αντικαταστάθηκε ως άνω, με την παρ. 2 του άρθρ. 14 του Νόμ. 1512/1985 (ΦΕΚ Α΄ 4) (Τόμ. 39, σελ. 100,12). β)Εις την Πυροσβεστικήν Υπηρεσίαν       11,00%. γ)Εις τα Νομαρχιακά Ταμεία Οδοποιϊας     1,50% δ)Εις τους Δήμους και Κοινότητας του  Κράτους                                                     3,00% 3.Η απόδοσις εις τους δικαιούχους των κατά την προηγουμένην παράγραφον ποσοστών, επί του συνόλου των εισπράξεων εκ της εν παρ. 1 αιτίας άνευ παρακρατήσεώς τινός δια δικαιώματα βεβαιώσεως και εισπράξεως του Δημοσίου, ενεργείται κατά μήνα επί τη βάσει των τηρουμένων επισήμων στοιχείων εκτελέσεως του προϋπολογισμού των δημοσίων εσόδων εις βάρος ειδικής πιστώσεως του προϋπολογισμού του Υπουργείου Οικονομικών, του προϊόντος του οικείου χρηματικού εντάλματος δυναμένου να παρακατατίθεται παρά τη Τραπέζη της Ελλάδος εις ειδικόν υπέρ αυτών λογαριασμόν. 4.Τα υπέρ Δήμων και Κοινοτήτων του Κράτους και υπέρ Νομαρχιακών Ταμείων Οδοποιϊας αποδιδόμενα ως άνω ποσά, κατανέμονται εις έκαστον δικαιούχον κατά τα ειδικώτερον δι’ αποφάσεων του Υπουργού των Εσωτερικών ή κατά περίπτωσιν του Υπουργού Δημοσίων Έργων, οριζόμενα. Δια των αυτών αποφάσεων ορίζονται τα του τρόπου αναλήψεως του δικαιουμένου παρ’ εκάστου δικαιούχου ποσού. 5.Πάσα γενική ή ειδική διάταξις αντικειμένη εις τας διατάξεις του παρόντος καταργείται. 6.Αι διατάξεις του παρόντος Ν.Δ/τος εφαρμόζονται επί των από 1ης Ιαν. 1970 και εφεξής ενεργουμένων βεβαιώσεων φόρου μεταβιβάσεως ακινήτων και πλοίων. (Αντί για τη σελ. 54,05) Σελ. 54,05(α) Τεύχος Ζ94-Σελ. 21 Φορολογία Μεταβίβασης Ακινήτων και Πλοίων 27.Α.θ.13-14 27.Α.θ.14 Φορολογία Μεταβίβασης Ακινήτων και Πλοίων 